als_Latn dik_Latn sag_Latn
Edhe pse kanë kaluar më shumë se shtatë muaj që nga dita kur Lacio vendosi të zyrtarizonte Etrit Berishën si blerjen e re në fund të merkatos verore të shkuar, Kievo nuk heq ende dorë nga “e drejta” për t’iu njohur e vërteta dhe për të mos lënë bardhekaltërit fitues në një “mundje dore” që sipas veronezëve pati shumë padrejtësi. Trekëndëshi i famshëm i polemikave, Lacio-Kievo-Kalmar, vazhdon të dhurojë nga muaji në muaj episode të reja. Fijet lidhëse, dihen, janë të lidhura të gjitha me shtatlartin nga Prishtina, i cili në verën e vitit 2013, në korrik, ishte federuar nga ana e Kievos në zyrat e Ligës së Futbollit Italian (Lega Calcio) me një kontratë e cila hyntë në fuqi nga janari i vitit 2014 (pra, këtij viti), ndërsa futbollisti do të mbyllte kontratën e tij në Suedi me Kalmarin në dhjetorin e shkuar, kur ishte edhe data e përcaktuar në shkresa. Por, firma me Lacion në gusht të verës së shkuar, prishi gjithçka dhe ishte “shkëndija” që vendosi në shpërthimin e një polemike të gjatë. Kur gjërat kishin rënë sërish në qetësi, ka mjaftuar një deklaratë e drejtorit sportive të Kalmarit, Samuelson, për t’i hedhur benzene zjarrit: “Drejtuesit e Kievos kanë paraqitur tezën e tyre në organin kompetent (FIFA) dhe këtë e kemi thënë që në mesin e shkurtit. Proçesi mund të zgjasë nga gjashtë deri në një vit e gjysmë, pra do të duhet pak kohë për të marrë një përgjigje të duhur. Gjithësesi, e bëjmë të ditur se mënyra jonë për të lëvizur ka qenë e drejtë. Ligji është ligj, mendojmë se do të ketë një verdikt pozitiv”. Do të varet gjithçka nga mënyra se si do të vlerësohen aneksa e prezantuar në selinë ndërkombëtarë dhe kombëtare nga ana e Kievos.
Lotito mund të ketë ndikuar, është këshilltar në Ligë!
Kohë më parë, gazetat veroneze, patën nxjerrë tezën se federimi i Berishës tek Liga Italiane e Futbollit, u bë në mënyrë të parregullt, pasi ai kishte firmosur për Kievon. Por, sipas tyre, pushteti i Klaudio Lotitos në Ligë, duke qenë këshilltar brenda këtij organi dhe pjestar prej shumë vitesh, bëri që të mbahej “pezull” federimi me Kievon, kontrata e të cilit hyntë në fuqi në janar të këtij viti, ndërsa tek Lacio u pranua menjëherë si firma e hedhur në shtator dhe kur lojtari ende s’kishte përfunduar kontratën e tij me Kalmarin
als_Latn als_Latn als_Latn